Invalidne osebe so bistvenega pomena za uspeh ciljev trajnostnega razvoja!

# Kaj so Agenda za trajnostni razvoj do leta 2030 in cilji trajnostnega razvoja (CTR)?

Agendo za trajnostni razvoj do leta 2030 so sprejeli vsi svetovni voditelji leta 2015. Agenda 2030 je univerzalni načrt delovanja za odpravo revščine, zaščito planeta in zagotovitev blaginje. Vključuje 17 ciljev trajnostnega razvoja (CTR), ki jih morajo do leta 2030 doseči vse države.

CTR so univerzalni in zagotavljajo jasen politični okvir za regulativne ukrepe na nacionalni in mednarodni ravni. Vzpostaviti jih je treba v vseh državah.

**Vključenost je bistvo Agende 2030, ki ne vključuje le prisege, da »nihče ne bo ostal zadaj«, ampak tudi dogovor, da »bo dosežen tudi tisti, ki najbolj zaostaja«.**

Da bi lahko dosegli cilje, mora vsak prispevati svoj delež:

* vlade,
* civilna družba,
* zasebni sektor,
* invalidske organizacije,
* **in mi, državljani!**

# Kako so vključeni invalidi?

Agenda 2030 se zavezuje, da b okrepila ljudi, ki so v ranljivem položaju, vključno z invalidi. 2030 spodbuja univerzalno spoštovanje človekovih pravic, enakosti in nediskriminacije.

Invalidi so nedvoumno vključeni v naslednje CTR:

Cilj 1 - Odprava revšcine

Cilj 4 - Kakovostno izobraževanje

Cilj 8 - Dostojno delo in gospodarska rast

Cilj 10 - Zmanjšanje neenakosti

Cilj 11 - Trajnostna mesta in skupnosti

Cilj 16 - Mir, pravičnost in močne institucije

Cilj 17 - Partnerstva za doseganje ciljev

Invalidi so posredno vključeni tudi v naslednje cilje:

Cilj 3 - Zdravje in dobro počutje

Cilj 5 - Enakost spolov

Cilj 6 - Čista voda in sanitarna ureditev

Cilj 7 - Cenovno dostopna in čista energija

# Kaj je Evropski invalidski forum?

Evropski invalidski forum (EDF) je krovna organizacija oseb z invalidnostmi, ki ščiti interese prek 80 milijonov Evropejcev z invalidnostmi. Smo edinstvena platforma, ki združuje reprezentativne invalidske organizacije iz cele Evrope. Z organizacijo upravljajo invalidi sami in njihove družine. Predstavljamo močan, enoten glas oseb z invalidnostmi v Evropi.

# Kakšna je vloga EDF?

EDF želi, da bi CTR postali resničnost za 80 milijonov evropskih invalidov. Naše delo je osredotočeno na štiri glavna področja:

1. **Podpora** članom EDF pri izvajanju in spremljanju CTR na nacionalni ravni,
2. **Spodbujanje** politike CTR o razvoju, ki vključuje invalide, evropski ravni,
3. **Deljenje** informacij z drugimi regionalnimi platformami invalidov izven EU,
4. **Zagovarjanje** razčlenjenosti podatkov po invalidnosti.

# Kaj lahko storite vi?

(EDF vam lahko pomaga!)

* Pridružite se nacionalni platformi za CTR
* Organizirajte usposabljanja o CTR
* Delite informacije o CTR
* Pozanimajte se, kdo v vaši vladi je odgovoren za CTR
* Pozanimajte se, kdo v vaši vladi je odgovoren za Konvencijo o pravicah invalidov (CRPD) in osveščajte o CTR
* Prosite za sodelovanje v nacionalni delegaciji, ki se udeležuje političnega foruma na visoki ravni (dogodek, ki spremlja izvajanje CTR)

# Podatki v CTR

Vključitev posebnih sklicev na invalide v Agendo 2030 in CTR je zelo pozitivna. Vendar pa zbiranje podatkov o invalidih predstavlja izziv, ker postopek velja za zapletenega. Razlike v prizadetosti in stopnji lahko bistveno vplivajo na izkušnje glede vključenosti.

**EDF si prizadeva za razčlenitev podatkov po invalidnosti z uporabo kratkega sklopa vprašanj o invalidnosti washingtonske skupine.**

**EDF prav tako priporoča delo z nacionalnimi statističnimi uradniki, da bodo v svoje raziskave vključili vprašanja, specifična za invalidnost.**

Želimo bolj zanesljive in primerljive podatke o invalidnosti, da bomo lahko resnično razumeli pravo naravo preprek za invalide, določili ukrepe, ki jih je treba izvesti, in pripravili načrt njihovega izvajanja.

# Potrebujete več informacij o Agendi za trajnostni razvoj do leta 2030 in CTR?

[Poglejte spletno stran Evropskega invalidskega foruma (EDF)](http://www.edf-feph.org/2030-agenda-sustainable-development-goals)

[Preberite poročilo EDF o človekovih pravicah o povezavi med CTR in Konvencijo ZN o pravicah invalidov (2018)](http://www.edf-feph.org/sites/default/files/edf_-_sdgs_human_rights_report_final_accessible_0.pdf)

[Preberite lahko berljivo poročilo o evropskem poročilu o človekovih pravicah](http://www.edf-feph.org/sites/default/files/sdgs_report_etr_-_final.docx)

Če imate še več vprašanj, se obrnite na dr. Marion Steff, koordinatorko za CTR: [marion.steff@edf-feph.org](mailto:marion.steff@edf-feph.org)

European Disability Forum (EDF) 35 Square de Meeûs, 1000 Brussel.